OpenLLM-France/wikimedia huggingface dataset:
# Peel Sessions 1979-1983

Peel Sessions 1979-1983 és el títol del tretzè disc (la seva tercera recopilació) del grup anglès de pop electrònic Orchestral Manoeuvres in the Dark. Aparegué al mes d'abril de l'any 2000.
Els temes inclosos corresponen a quatre actuacions d'OMD en directe al programa radiofònic de John Peel, a la BBC. La versió d'"Electricity" inclosa és en realitat la versió publicada al primer senzill d'OMD, al segell Factory Records, car OMD no l'interpretaren mai al John Peel Show.

## CDV 2908

* Bunker Soldiers (2,48)
* Julia's Song (3,56)
* Messages (4,11)
* Red Frame/White Light (3,22)
* Pretending To See The Future (3,08)
* Enola Gay (3,03)
* Dancing (3,09)
* Motion And Heart (3,43)
* Annex (3,06)
* The Misunderstanding (2,37)
* The More I See You (3,37)
* Genetic Engineering (3,46)
* Of All The Things We've Made (3,23)
* ABC Auto Industry (2,31)
* Electricity (Bonus Track) (3,44)

## Dades

* Els temes 1, 2, 3, 4 foren enregistrats el 20 d'agost de 1979 i transmesos el 3 de setembre de 1979.
* Els temes 5, 6, 7 i 8 foren enregistrats el 14 d'abril de 1980 i transmesos el 21 d'abril de 1980.
* Els temes 9, 10 i 11 foren interpretats el 29 de setembre de 1980 i transmesos el 6 d'octubre de 1980.
* Els temes 12, 13 i 14 foren interpretats el 29 de gener de 1983 i transmesos el 21 de febrer de 1983.
* Productor: Tony Wilson -excepte els temes 12, 13 i 14 (productor: Dale Griffin)-.
* Enginyer: Dave Dade -excepte els temes 12, 13 i 14 (enginyers: Harry Parker i Martin Colley).
* Tema 15 produït per OMD i Paul Collister.

## Informació addicional

* S'enregistrà una nova versió de "Bunker Soldiers" a la sessió de 1983, però no fou inclosa a la recopilació per no quedar repetida.
* "Pretending to see the future" apareix erròniament al llistat del CD com a "Pretending to see the light".

## Enllaços externs

* Informació sobre el disc Arxivat 2008-01-01 a Wayback Machine.
# Physalaemus evangelistai

Physalaemus evangelistai és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Nascimento, L.B., Eterovick, P.C., Colli, G. & Silvano, D. 2004. Physalaemus evangelistai. Llista Vermella d'Espècies Amenaçades de la UICN 2006. Consulta: 16 de gener de 2008.
# Physalaemus cuvieri

Physalaemus cuvieri és una espècie de granota que viu a l'Argentina, el Brasil, el Paraguai i, possiblement també, a Bolívia, Guyana, l'Uruguai i Veneçuela.
Està amenaçada d'extinció per la pèrdua del seu hàbitat natural.

## Referències

* Mijares, A., Rodrigues, M.T. & Baldo, D. 2004. Physalaemus cuvieri. Llista Vermella d'Espècies Amenaçades de la UICN 2006. Consulta: 16 de gener de 2008.
# Pinilla de los Moros

Pinilla de los Moros és un municipi de la província de Burgos a la comunitat autònoma de Castella i Lleó. Forma part de la Comarca de la Sierra de la Demanda.

## Demografia

Evolució demogràfica :
| 1991 | 1996 | 2001 | 2004 |
| 54 | 50 | 45 | 44 |
# Pinillos

Pinillos és un municipi de la Rioja, a la regió de la Rioja Mitjana, dins la subcomarca de Camero Nuevo.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Península de Troia

La península de Troia és una restinga arenosa amb més de 25 km de longitud i 0,5 a 1,5 km d'amplària, al litoral de la freguesia de Carvalhal, al municipi de Grândola, entre l'Atlàntic (a l'oest) i l'estuari del riu Sado (a l'est). La península es va formar en els darrers 5.000 anys de sud a nord, des de Comporta fins a Tróia davant la ciutat de Setúbal. És a la subregió de l'Alentejo Litoral.
A la part nord de la península hi ha les ruïnes romanes de Troia d'un vast complex de salaó de peix, que es va mantenir en funcionament entre el segles I i VI. Dos terminals fluvials asseguren la connexió més curta amb Setúbal: Cais Sud (ferries) i Ponta do Adoxe (catamarans).
El paisatge litoral es caracteritza per una costa baixa amb una contínua platja d'arena, constituïda a vegades per sediments rogencs de penya-segats arenosos recents.

### Ruïnes romanes

Les ruïnes romanes de Troia són un jaciment que va estar ocupat fins al segle VI. Ací la població treia partit de l'abundància de peix i sal. Ara com ara és possible observar les ruïnes dels banys termals amb zones per a banys calents i freds, cases amb dos pisos i el cementeri amb distints tipus de sepultures.

### Port palafític

El port palafític és un lloc únic que va ser construït al segle xx. S'assenta en pilars de fusta enterrats al llot.

## Vegeu també

* Ruïnes romanes de Troia

## Referències

* ↑ «Praias da península de Troia». Arxivat de l'original el 2009-05-25. [Consulta: 31 maig 2009].

## Enllaços externs

* Geografia de la frequesia de Carvalhal (Cambra Municipal de Grândola)
* Troia Portugal Arxivat 2013-05-17 a Wayback Machine.
# Pere Puig i Subinyà

Pere Puig i Subinyà (Sant Hipòlit de Voltregà, 1914 - La Paz, 1999) va ser un polític i empresari català, membre d'Esquerra Republicana de Catalunya i de la Unió de Rabassaires.
Va ser tinent d'alcalde de Barcelona (1936-37) durant el mandat de Carles Pi i Sunyer. El 1939 s'exilià a França arran de la Guerra Civil. Durant el període 1944-47 va fer diversos viatges clandestins a Barcelona i Madrid per establir contacte i donar suport a grups opositors al franquisme. Va ser cap del Servei d'Informació de la Generalitat de Catalunya a l'exili (1947-49). Des del 1949 visqué a Cochabamba (Bolívia), on va exercir càrrecs directius en diverses empreses privades i va ser membre de diverses entitats socials i econòmiques. Va ser president de la Cambra Espanyola de Comerç de Bolívia (1978-1984) i va escriure diversos articles per al Diari AVUI.

## Referències

* ↑ «Pere Puig i Subinyà». Gran Enciclopèdia Catalana. Barcelona: Grup Enciclopèdia Catalana.
# Pere Pujol

Pere Pujol és el nom dels següents personatges:
* Joan-Pere Pujol (Perpinyà, 1946), polític, promotor cultural i escriptor nord-català, i un dels fundadors del catalanisme polític a la Catalunya del Nord.
* Pere Pujol i Ferrusola (Barcelona, 1965), enginyer agrònom català, fill de Jordi Pujol i Marta Ferrusola.
* Pere Pujol i Tubau (Ribes de Freser, 1887 - La Seu d'Urgell, 1962), eclesiàstic, historiador, paleògraf i arxiver de l'Arxiu Capitular d'Urgell.
* Pere Pujol Amat (Barcelona, 1931 – Barcelona, 2013), endocrinòleg i maratonià barceloní, i un dels introductors de les curses populars a Catalunya .
* Pere Ferrer Pujol (Artà, 1934-2001), més conegut com a Pere Pujol. Escultor autodidacta.
# Pier Luigi Cherubino

Pier Luigi Cherubino Loggi, més conegut com a Pier, (Roma, Itàlia, 15 d'octubre de 1971) és un futbolista hispano-italià, ja retirat, que jugava com a davanter. Va ser un cop internacional amb la selecció espanyola.

## Trajectòria

Pier va créixer a Puerto de la Cruz i prompte va fitxar per l'equip canari més fort del moment, el CD Tenerife. Debuta amb l'equip illenc la temporada 90/91, tot jugant 16 partits i marcant un gol. Al Tenerife hi roman quatre anys, tots ells a la màxima categoria, i disputant entre 14 i 25 partits per campanya.
El 1994 fitxa per l'Sporting de Gijón, on gaudeix de la titularitat de davanter i ho nota marcant fins a onze gols, sent dels millors del seu equip. Això fa que un dels grans es fixe en ell, el Reial Betis. A Sevilla hi està dues temporades, formant parella amb Alfonso Pérez. Juga uns 75 matxs i marca 23 dianes, en la seua millor època.
No té tanta sort la 97/98, al Reial Saragossa. Tot i disposar de minuts, només aconsegueix un gol, per la qual cosa torna a canviar d'aires al final d'eixa lliga. Regressa al CD Tenerife com a fitxatge d'hivern en la temporada 98/99. En eixos anys, l'equip canari alterna la Primera i la Segona Divisió, i en els tres anys i mig que hi roman, Pier juga a les dues categories. Destaca, en tot cas, els quatre gols en dotze partits de la temporada 98/99.
El 2002 deixa el Tenerife i s'incorpora a l'CF Extremadura, on juga la segona part de la temporada 01/02. La temporada següent milita al Terrassa FC, i a partir del 2003, apareix en equips de lligues inferiors, com l'AD Laguna, la UD Esperanza i la RSD Alcalá, club on es retira el 2007.

## Selecció espanyola

Pier va disputar un encontre amb la selecció espanyola. Va ser a l'octubre de 1994 contra Macedònia, tot substituint a Julio Salinas.
# Wu Ding

Wu Ding (xinès: 武丁, nascut Zi Zhao, xinès: 子昭) va ser un rei xinès de la dinastia Shang història xinesa.
El seu és el primer nom històricament verificable en la història de les dinasties xineses. Els registres d'historiadors posteriors que van registrar el seu regnat es basaren en poc més que llegendes fins que registres de l'època del seu regnat van ser descoberts en inscripcions oraculars sobre ossos desenterrats en les ruïnes de la seva capital Yin Xu en el 1899.

## Vegeu també

* Fu Hao, una consort, comandant militar i sacerdotessa de Wu Ding
* Quan (estat)

## Referències

* ↑ «Chinese Monarchs - Wu Ding (Chinese: 武丁, born Zi Zhao, Chinese: 子昭) was a king of the Shang Dynasty in ancient China.». [Consulta: 8 setembre 2021].
* ↑ Theobald, Ulrich. «Wu Ding 武丁 (www.chinaknowledge.de)» (en anglès). [Consulta: 8 setembre 2021].
* ↑ «King Wu Ding of Shang Dynasty | ChinaFetching» (en anglès). [Consulta: 8 setembre 2021].
* ↑ Bai, Shouyi. An Outline History of China. Beijing: Foreign Language Press, 2002. ISBN 7-119-02347-0.
Wu Ding Dinastia Shang :
| Precedit per: Xiao Yi | Rei de la Xina | Succeït per: Zu Geng |
# Heinz Schiller

Heinz Schiller va ser un pilot de curses automobilístiques suís que va arribar a disputar curses de Fórmula 1.
Heinz Schiller va néixer el 25 de gener del 1930 a Frauenfeld, Suïssa i va morir el 26 de març del 2007.

## A la F1

Va debutar a la sisena cursa de la temporada 1962 (la tretzena temporada de la història) del campionat del món de la Fórmula 1, disputant el 5 d'agost del 1962 el GP d'Alemanya al circuit de Nürburgring.
Heinz Schiller va participar en una única prova puntuable pel campionat de la F1, no aconseguint finalitzar la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1962 | Ecurie Filipinetti | Lotus | BRM | HOL | MON | BEL | FRA | GBR | ALE Ret | ITA | USA | SUD | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Henry Lorenz Viereck

Henry Lorenz Viereck (28 de març de 1881, Filadèlfia - 8 d'octubre de 1931, Loudonville, Nova York) va ser un entomòleg nord-americà especialitzat en himenòpters. Va escriure la Guia dels insectes de Connecticut. Pt. III. Els himenòpters, o insectes semblants a les vespes de Connecticut (originalment en anglès: Guide to the insects of Connecticut. Pt. III. The Hymenoptera, or wasp-like insects of Connecticut) entre altres obres.

## Referències

* ↑ Mallis, A. American Entomologists (en anglès). Rutgers Univ. Press New Brunswick, 1971.
* ↑ Osborn, H. Fragments of Entomological History Including Some Personal Recollections of Men and Events (en anglès), 1937.
* ↑ Osborn, H. A Brief History of Entomology Including Time of Demosthenes and Aristotle to Modern Times with over Five Hundred Portraits (en anglès). Columbus, Ohio: The Spahr & Glenn Company, 1952.
# Behnia

Behnia és un gènere de plantes que pertanyen a la família de les agavàcies. Conté una única espècie: Behnia reticulata Durand i Schinz.

## Sinonímia

* Dictyopsis Harv. ex Hook.f. (1867), nom. superfl.
* Hylonome Webb i Berthel. (1846).

## Referències

* ↑ Sinònims a Kew

## Enllaços externs

* http://www.zimbabweflora.co.zw/speciesdata/species.php?species_id=114890
* http://images.google.co.zw/images?hl=ca&q=Behnia%20reticulata
# Haemimontus

Haemimontus era el nom que es va donar al segle iv a una província romana de l'antiga regió de Tràcia que va prendre el nom del mont Hemus (Haemus).
Aquesta província, que tenia com a ciutats principals Adrianòpolis, segurament la capital, i Anquialos no es menciona fins a un període tardà de l'Imperi romà, quan Amià Marcel·lí diu que era una província del nord-est de Tràcia.
Haemimontus segurament s'havia establert l'any 294 per la reorganització de Dioclecià. Abraçava part de la costa de Tràcia a la part de l'Euxí i limitava al nord amb la Mèsia Inferior (o Segona) i la regió de Bizanci al sud-est, que va formar la província d'Europa, i al sud-oest amb la de Ròdope, i a l'oest amb la província de Tràcia.

## Referències

* ↑ Smith, William (ed.). «Haemiontus». Dictionary of Greek and Roman Geography (1854). [Consulta: 8 juliol 2021].

## Enllaços externs

* Text d'Amià Marcel·lí Arxivat 2018-09-03 a Wayback Machine. (llatí) (francès)
# Henri Guilbeaux

Henri Guilbeaux, (Verviers, Bèlgica, 5 de novembre del 1884 - París, 15 de juny del 1938) fou un activista polític de tendència socialista, escriptor i periodista que destacà per la seva actitud pacifista durant la Primera Guerra Mundial a l'exili primer a Suïssa i posteriorment a Rússia.
# Hort de Trènor

La Casa, Capella i Jardí de l'Hort de Trènor, de Torrent és un conjunt de propietat pública. El seu valor resideix en l'hort que ha estat convertit en jardí botànic i està catalogat com a Bé d'interès cultural, amb la classe de Jardí Històric.

## Història

El conjunt arquitectònic té l'origen en una antiga ermita. Al segle xvi Joan de Ribera hi autoritzà, al 1596, la fundació d'un convent de franciscans, del qual només s'hi veuen algunes restes junt a l'hort. Al segle xix, després de la desamortització de Mendizábal del 1836 el convent passa a ser propietat de l'estat i part dels terrenys se subhasten públicament, els quals passen a propietat d'Enric Trènor Montesinos (comte de Montesinos). Amb el temps les dependències del convent han fet la funció de casa de Beneficència, casa de la Guàrdia Civil i escoles fins al 1889, quan s'hi instal·len terciaris caputxins. Anys després els terrenys restants són adquirits per la família Trènor, dels quals el conjunt ha pres el nom. Finalment el 1982 l'ajuntament de Torrent va adquirir els terrenys per fer-los jardí públic.

## Descripció

El conjunt en la seua totalitat es troba delimitat per un mur de planta rectangular. El jardí n'és a la part oest, al voltant d'un estany vorejat de vegetació mentre que a la part est n'és l'hort dels tarongers. La resta del conjunt està constituït per un bosc amb una petita elevació artificial enjardinada, un altre estany més gran que l'anterior i espècies vegetals com palmeres i canyes índies entre d'altres. També la casa presenta una planta rectangular, així com la distribució de les cases de camp, amb dues plantes separades per una línia d'imposta. Les façanes són decorades amb pilastres als angles. A la part superior hi ha una cornisa decorada amb motius vegetals formant un frontó triangular a la part central. El material emprat per a la construcció és de maó massís amb forjats de fusta amb teulada àrab a l'exterior. Per la seua banda, la capella és d'estil neogòtic amb planta quadrangular, coberta a dues aigües, i coronada amb una llanterna octogonal que presenta pinacles en les cantonades.

## Referències

* ↑ «Sólo cinco residencias gozan de la máxima protección en l'Horta. Las Provincias». [Consulta: 10 novembre 2017].
* 1 2 3 4 5 «Http://www.cult.gva.es/dgpa/documentacion/interno/206.pdf».
* ↑ Pixelinglife. «Metrovalencia - Bicimetro - El Canal Júcar-Túria (2)» (en castellà). [Consulta: 10 novembre 2017].
* ↑ «Http://www.notasdeprensacv.es/torrent-inicia-la-recuperacion-de-uno-de-sus-bienes-de-interes-cultural-l%E2%80%99hort-de-trenor-que-ha-estado-totalmente-abandonado-19368».
# Husum (Nienburg)

* Per a altres significats, vegeu «Husum».
Husum (en baix alemany Husen) és un municipi del municipi conjunt de Mittelweser al districte de Nienburg a Baixa Saxònia a Alemanya. El 31 de desembre de 2010 tenia 2849 habitants.
El primer esment escrit data del 1250. El 1774 la majoria de les cases i l'església del segle xiii van ser destruïdes en un incendi. L'1 de març del 1974 els municipis de Bolsehle, Gross Varlingen i Schessinghausen van fusionar amb Husum, que va afiliar-se amb el conjunt de municipis de Landesbergen. L'evolució demogràfica va necessitar una nova reforma administrativa i el 2011 va integrar el nou conjunt de municipis de Mittelweser.

## Llocs d'interès

L'església de Jaume el Major va construir-se entre 1776-78 al lloc de l'antiga església del 1250 desapareguda al gran incendi del 1774.

## Persones

* Ludwig Heinrich Grote (1825-1887), teòleg i publicista
* Monument de les víctimes de la Primera Guerra Mundial
* Cementiri i Església de Jaume (façana meridional)
* Església de Jaume (façana septentrional)
* Façana d'entramat de fusta de la casa de la comunitat luterana

## Referències

* ↑ Landesbetrieb für Statistik und Kommunikationstechnologie Niedersachsen (LSKN) Bevölkerung der gemeinden am 31 de desembre de 2010 Arxivat 2013-09-09 a Wayback Machine.
* ↑ Statistisches Bundesamt. Historisches Gemeindeverzeichnis für die Bundesrepublik Deutschland. Namens-, Grenz- und Schlüsselnummernänderungen bei Gemeinden, Kreisen und Regierungsbezirken vom 27. 5. 1970 bis 31. 12. 1982 (en alemany). Stuttgart i Magúncia: W. Kohlhammer, 1983, p. 199. ISBN 3-17-003263-1.
             A Wikimedia Commons hi ha contingut multimèdia relatiu a: Husum
# Hyliota

Hyliota és un gènere d'ocells de l'ordre dels passeriformes, fins fa poc inclòs a la família dels sílvids (Sylviidae), però que modernament s'ha inclòs a una família pròpia, els hiliòtids (Hyliotidae) (Fuchs et el 2006), i així ho recull la classificació del Congrés Ornitològic Internacional.

## Morfologia

* Fan uns 14 cm de llargària.
* Colors molt foscos per sobre i molt clars en les parts inferiors. Les femelles tenen colors més apagats que els mascles.

## Hàbitat i distribució

Habitants de zones forestals de l'Àfrica subsahariana.

## Alimentació

Són aus insectívores que cerquen el seu aliment entre el fullatge.

## Reproducció

Amb molsa, líquens i altres materials vegetals, fan nius en forma de tassa, on ponen 2-3 ous blancs o grisencs amb petites taques.

## Taxonomia

El gènere conté quatre espècies:
* Hyliota australis - hiliota meridional.
* Hyliota flavigaster - hiliota ventregroga.
* Hyliota usambara - hiliota dels Usambara.
* Hyliota violacea - hiliota violàcia.

## Referències

* ↑ Winkler, David W.; Billerman, Shawn M.; Lovette, Irby J. «Hyliotas (Hyliotidae), version 1.0» (en anglès). Birds of the World. Cornell Lab of Ornithology, 2020. DOI: 10.2173/bow.hyliot1.01species_shared.bow.project_name. ISSN: 2771-3105.
* ↑ Fuchs, Jérôme; Fjeldså, Jon; Bowie, Rauri C.K.; Voelker, Gary; Pasquet, Eric «The African warbler genus Hyliota as a lost lineage in the Oscine songbird tree: Molecular support for an African origin of the Passerida». Molecular Phylogenetics and Evolution, 39, 1, 01-04-2006, pàg. 186–197. DOI: 10.1016/j.ympev.2005.07.020. ISSN: 1055-7903.
* ↑ IUCN «Hyliota australis» (en anglès). BirdLife International: The IUCN Red List of Threatened Species 2016:, 01-10-2016. DOI: 10.2305/iucn.uk.2016-3.rlts.t22715466a94454440.en.
* ↑ IUCN «Hyliota flavigaster» (en anglès). BirdLife International: The IUCN Red List of Threatened Species 2017:, 01-10-2016. DOI: 10.2305/iucn.uk.2017-3.rlts.t22715462a118833931.en.
* ↑ IUCN «Hyliota usambara» (en anglès). BirdLife International: The IUCN Red List of Threatened Species 2016:, 01-10-2016. DOI: 10.2305/iucn.uk.2016-3.rlts.t22715457a94453826.en.
* ↑ IUCN «Hyliota violacea» (en anglès). BirdLife International: The IUCN Red List of Threatened Species 2017:, 01-10-2016. DOI: 10.2305/iucn.uk.2017-3.rlts.t22715471a118834418.en.
# Herpele

Herpele és un gènere d'amfibis gimnofions de la família Caeciliidae que conté les següents espècies.

## Taxonomia

* Herpele multiplicata Nieden, 1912.
* Herpele squalostoma Stutchbury, 1836.
# Holiday (cràter)

Holiday és un cràter d'impacte en el planeta Venus de 27,7 km de diàmetre. Porta el nom de Billie Holiday (1915-1959), cantant estatunidenca, i el seu nom va ser aprovat per la Unió Astronòmica Internacional el 1991.

## Referències

* ↑ «Holiday». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Hérouville-Saint-Clair

Hérouville-Saint-Clair és un municipi francès, situat al departament de Calvados i a la regió de Normandia. L'any 1999 tenia 24.374 habitants.
# Haravesnes

Haravesnes és un municipi francès situat al departament del Pas de Calais i a la regió dels Alts de França. L'any 2007 tenia 45 habitants.

## Demografia
### Població

El 2007 la població de fet de Haravesnes era de 45 persones. Hi havia 20 famílies de les quals 8 eren unipersonals (8 dones vivint soles i 8 dones vivint soles), 4 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 29 habitatges, 20 eren l'habitatge principal de la família, 7 eren segones residències i 2 estaven desocupats. Tots els 29 habitatges eren cases. Dels 20 habitatges principals, 19 estaven ocupats pels seus propietaris i 1 estava llogat i ocupat pels llogaters; 3 tenien tres cambres, 4 en tenien quatre i 13 en tenien cinc o més. 15 habitatges disposaven pel capbaix d'una plaça de pàrquing. A 10 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Haravesnes el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 26 persones, 18 eren actives i 8 eren inactives. Les 18 persones actives estaven ocupades(9 homes i 9 dones).. De les 8 persones inactives 3 estaven estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de fabricació d'altres productes industrials.
L'únic servei als particulars que hi havia el 2009 era un taller de reparació d'automòbils i de material agrícola.
L'any 2000 a Haravesnes hi havia 3 explotacions agrícoles que ocupaven un total de 237 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Haravesnes a l'INSEE.
* Évolution et structure de la population Fitxa amb el detall de dades de Haravesnes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Iaran

El riu Iaran (en rus Ярaнь) passa per l'óblast de Kírov, a Rússia, és un afluent per la dreta del Pijma, que és un afluent del riu Viatka. Passa per la ciutat de Iaransk.
Els seus afluents principals són el Lipianka, el Lamba, l'Urtma i el Xoixma per l'esquerra, i el Lum i l'Usla per la dreta.
# Iarlabag

Iarlabag va ser rei de Sumer. Segons la Llista de reis sumeris pertanyia a l'anomenada Dinastia Guti, i va regnar a finals del tercer mil·lenni durant tres anys.
Segons aquesta Llista, el va precedir Igeshauix i el va succeir Ibate.

## Referències

* ↑ Cassin, Elena (et al.) (comp.). Los imperios del Antiguo Oriente I: del paleolítico a la mitad del segundo milenio. Madrid: Siglo XXI, 1979, p. 77. ISBN 8432300411.